Boek: Redder van die Ryk: Die koning se weermag (Deel drie) | Maroela Media
Mark Huckerby en Nick Ostler
Alfie het op 14 nie net koning geword nie, maar ook die Redder van die Ryk. Ná die Redder se verlore stryd teen die Swart Draak, het Professor Lock en sy mag ondooie Vikings Brittanje oorgeneem. Die reusetaak om sy land weer terug te wen weeg swaar op die jong koning se skouers, en hy moet 'n weermag oproep om hom daarmee te help. Intussen voer Hayley 'n rebellie in Londen se agterstrate. Alfie maak staat op sy vriende se hulp om dié epiese stryd aan te pak.
Redder van die Ryk: Die koning se weermag is die laaste boek in 'n aksiebelaaide jeugtrilogie. Dit is geskik vir jong lesers tussen agt en 16 jaar.
Oor die outeurs en vertaler
Mark Huckerby en Nick Ostler skryf televisiereekse en boeke. Hulle het al Emmy-toekennings gewen en is vir Baftas benoem. Van hul suksesvolste draaiboeke sluit Danger Mouse, Peter Rabbit en Shaun the Sheep in.